Vispārējās tiesas (trešā palāta) 2020. gada 25. novembra spriedums – ACRE/Parlaments
(lieta T‑107/19)
Institucionālās tiesības – Eiropas Parlaments – Lēmums, ar ko par neattiecināmiem ir atzīti daži politiskās partijas izdevumi nolūkā saņemt subsīdiju attiecībā uz 2017. gadu – Regula (EK) Nr. 2004/2003 – Aizliegums finansēt valsts politisko partiju – Valsts politiskās partijas iemaksa vai ziedojums – Labas pārvaldības princips – Tiesiskā noteiktība – Vienlīdzīga attieksme – Lēmums, ar ko politiskai partijai piešķir finansējumu attiecībā uz 2019. gadu un priekšfinansējumam 100 % apmērā no maksimālās finansējuma summas izvirza nosacījumu par zināmu iepriekšēju atmaksu – Regula (ES, Euratom) Nr. 1141/2014 – Tiesības uz aizstāvību
1.      Pamattiesības – Eiropas Savienības Pamattiesību harta – Tiesības uz labu pārvaldību – Tiesības tikt uzklausītam – Piemērojamība
(Eiropas Savienības Pamattiesību hartas 41. pants)
(skat. 25., 26. punktu)
2.      Eiropas Parlaments – Eiropas līmeņa politisko partiju finansēšana – Noteiktu Eiropas politiskās partijas izdevumu neattiecināmība subsīdijas saņemšanai un aizliegums ziedot vairāk nekā noteiktu summu – Subsīdijas saņēmēja tiesības iesniegt apsvērumus pirms lēmuma pieņemšanas – Termiņš – Saprātīga termiņa ievērošana
(Eiropas Parlamenta un Padomes Regula Nr. 2004/2003)
(skat. 31., 32. punktu)
3.      Eiropas Parlaments – Eiropas līmeņa politisko partiju finansēšana – Valsts politiskās partijas netiešas finansēšanas aizliegums – Nosacījumi – Netiešas finansiālas priekšrocības esamība valsts politiskās partijas labā – Novērtēšanas kritēriji
(Eiropas Parlamenta un Padomes Regulas Nr. 2004/2003 7. panta 1. punkts)
(skat. 53., 61. punktu)
4.      Eiropas Savienības tiesības – Principi – Tiesiskā noteiktība – Savienības tiesiskais regulējums – Skaidrības un paredzamības prasība – Nenoteiktu juridisku terminu izmantošana, kas administrācijai ir jāinterpretē un jāpiemēro – Pieļaujamība
(skat. 65., 66., 68. punktu)
5.      Eiropas Savienības tiesības – Principi – Vienlīdzīga attieksme – Jēdziens – Robežas – Vajadzība ievērot tiesiskuma principu – Iespējas atsaukties uz prettiesisku darbību, kas ir izdarīta citu labā, neesamība
(skat. 77., 173. punktu)
6.      Tiesvedība – Pieteikums par lietas ierosināšanu – Formas prasības – Skaidrs un precīzs izvirzīto pamatu izklāsts
(Vispārējās tiesas Reglamenta 76. panta d) punkts)
(skat. 113. punktu)
7.      Eiropas Parlaments – Eiropas līmeņa politisko partiju finansēšana – Noteiktu Eiropas politiskās partijas izdevumu neattiecināmība subsīdijas saņemšanai un aizliegums ziedot vairāk nekā noteiktu summu – Tiesību uz vārda brīvību un biedrošanās brīvību pārkāpšana – Neesamība
(Eiropas Savienības Pamattiesību hartas 11. un 12. pants; Eiropas Parlamenta un Padomes Regula Nr. 2004/2003)
(skat. 114. punktu)
8.      Eiropas Parlaments – Eiropas līmeņa politisko partiju finansēšana – Ar finansēšanu saistīti pienākumi – Ziedojuma, kas pārsniedz noteiktu summu, aizliegums no valsts politiskās partijas, kas nav Eiropas līmeņa politiskās partijas biedrs – Politiskās partijas jēdziens – Novērtēšanas kritēriji
(Eiropas Parlamenta un Padomes Regulas Nr. 2004/2003 2. panta 1. punkts un 6. panta 2. un 3. punkts)
(skat. 157.– 161. punktu)
9.      Eiropas Savienības tiesības – Principi – Tiesiskās paļāvības aizsardzība – Nosacījumi – Administrācijas sniegti konkrēti solījumi
(skat. 169. punktu)
10.    Eiropas Savienības tiesības – Principi – Tiesības uz aizstāvību – Tiesības tikt uzklausītam – Piemērojamība – Eiropas Parlamenta pieņemts lēmums, ar kuru piešķir iemaksu Eiropas politiskajai partijai, nosakot, ka priekšfinansējums iemaksas kopējās summas apmērā ir atkarīgs no konkrētām iepriekšējām atmaksām – Minētās politiskās partijas nespēja darīt zināmu savu nostāju par minētā lēmuma pieņemšanā izmantoto faktu vai dokumentu atbilstību – Tiesību tikt uzklausītam pārkāpums
(skat. 182.–184., 186., 189., 190. punktu)
Priekšmets
Prasība, kas ir pamatota ar LESD 263. pantu un ar ko tiek lūgts, pirmkārt, daļēji atcelt Parlamenta 2018. gada 10. decembra lēmumu, ar ko daži izdevumi ir atzīti par neattiecināmiem nolūkā saņemt subsīdiju attiecībā uz 2017. gadu un ir uzdots atmaksāt ziedojumu, un, otrkārt, atcelt Parlamenta Lēmumu FINS‑2019‑5, kurš prasītājai tika paziņots 2019. gada 14. janvārī un kurš attiecas uz iemaksas piešķiršanu prasītājai attiecībā uz 2019. gadu, ciktāl priekšfinansējums 100 % apmērā no iemaksas kopējās summas ir atkarīgs no konkrētām iepriekšējām atmaksām.
Rezolutīvā daļa
1)
Parlamenta 2018. gada 10. decembra lēmumu, ar ko daži izdevumi ir atzīti par neattiecināmiem nolūkā saņemt subsīdiju attiecībā uz 2017. gadu un ir uzdots atmaksāt ziedojumu, atcelt, ciktāl izdevumi, kuri ir saistīti ar konferenci, kas no 2017. gada 13. līdz 15. jūlijam notika Kampalā [Kampala] (Uganda), proti, 91 546,58 EUR, tajā ir pārkvalificēti par izdevumiem, uz kuriem finansējums nav attiecināms.
2)
Parlamenta 2019. gada 14. janvāra Lēmumu FINS‑2019‑5 par iemaksas piešķiršanu Alliance of Conservatives and Reformists in Europe (ACRE) attiecībā uz 2019. gadu atcelt, ciktāl tā I.5.1. pantā priekšfinansējuma saņemšanai 100 % apmērā no iemaksas kopējās summas ir atkarīgs no konkrētām iepriekšējām atmaksām.
3)
Prasību pārējā daļā noraidīt.
4)
Eiropas Parlaments sedz savus un atlīdzina vienu trešdaļu no ACRE tiesāšanās izdevumiem. ACRE sedz divas trešdaļas no saviem tiesāšanās izdevumiem pati.
5)
Eiropas politisko partiju un Eiropas politisko fondu iestāde sedz savus tiesāšanās izdevumus pati.